PRÍLOHA

„VALLE d’ITRIA“

PGI-IT-A0604-AM04

Dátum podania žiadosti: 24.6.2016

ŽIADOSŤ O ZMENU ŠPECIFIKÁCIE VÝROBKU

1. Pravidlá vzťahujúce sa na zmenu

Článok 105 nariadenia (EÚ) č. 1308/2013 – podstatná zmena

2. Opis a dôvody zmeny

2.1. Označenie a vína: pridanie nových druhov vín

Opis: Všetky kategórie vín s označením IGT „Valle d’Itria“, ktoré boli predtým uvedené v článku 2 ods. 1 („Bianco vrátane perlivého vína, šumivého vína, vína z prezretého hrozna a vína Passito; Rosso vrátane perlivého vína, vína z prezretého hrozna, vína Passito a vína Novello, Rosato vrátane perlivého vína a vína Novello“), sú teraz uvedené v článku 1 špecifikácie výrobku (označenie a vína).

Do zoznamu druhov vína boli doplnené červené a ružové šumivé vína a odkaz na druhy s uvedením odrody viniča.

Uvedený zoznam sa preto aktualizoval a zmenil takto:

„a) Bianco vrátane perlivého vína, šumivého vína, vína z prezretého hrozna a vína Passito;

b) Rosso vrátane perlivého vína, šumivého vína, vína z prezretého hrozna a vína Passito a vína Novello;

c) Rosato vrátane perlivého vína, šumivého vína a vína Novello;

d) víno s uvedením odrody viniča v súlade s podmienkami stanovenými v článku 2“.

Dôvody: Špecifikácia výrobku bola zmenená tak, aby boli všetky vyrábané druhy vína spoločne uvedené v článku 1 – Označenie a vína.

Zaradenie červených a ružových šumivých vín je odôvodnené tradičnou vhodnosťou výrobnej oblasti na výrobu týchto druhov vín, vysokým záujmom trhov o nové vína pochádzajúce najmä z pôvodných odrôd viniča a nepretržitým pozitívnym vývojom trhu so šumivými vínami, najmä pokiaľ ide o svetlé červené a ružové vína, ktoré sa už vyrábajú v kategórii perlivého vína.

Táto úprava sa týka článku 1 špecifikácie výrobku a oddielu „Opis vína (vín)“ jednotného dokumentu.

2.2. Označenie a vína

Opis: Všeobecný odkaz na „mušty“ bol odstránený.

Dôvody: Keďže podľa platných právnych predpisov EÚ nesmie byť CHZO vyhradené pre kategóriu „muštov“, ale len pre kategóriu „čiastočne prekvaseného hroznového muštu“, čo je kategória, ktorá sa v tejto špecifikácii výrobku neupravuje.

Táto úprava sa týka článku 1 špecifikácie výrobku a nemá vplyv na jednotný dokument.

2.3. Kombinácia odrôd hrozna

Opis: Zaradenie pôvodných odrôd viniča Marchione, Maresco, Minutolo a Ottavianello do zoznamu uvedeného v článku 2 ods. 2 špecifikácie výrobku o odrodách viniča, ktoré môžu byť uvedené na etiketách vín s označením IGT „Valle d’Itria“. Aktualizoval sa súvisiaci zoznam odrôd viniča vhodných na pestovanie v provinciách zahrnutých do oblasti výroby vína s označením IGT „Valle d’Itria“, ktorý je pripojený k špecifikácii výrobku.

Dôvody zmeny: Vykonanie navrhovanej zmeny umožnila obnova, opis, registrácia a výrobné a enologické zlepšenie mnohých ďalších miestnych odrôd, ktoré prežili najmä ako riedko rozptýlené neidentifikované rastliny v starých jednoodrodových vinohradoch v oblasti Valle d’Itria. Ide najmä o menej významné, pôvodné odrody, ktoré sa (popri častejšie pestovaných a iných menej významných odrodách) tradične vyskytujú v starých apúlijských vinohradoch, v ktorých sa využíva metóda rezu gobelet. Nedávne opätovné objavenie a posilnenie odrôd, ktoré boli vybraté a zlepšené z hľadiska zdravia, navyše ponúklo výrobcom v Apúlii nový spôsob, ako sa presadiť prostredníctvom miestnych vín s výnimočnými a jedinečnými vlastnosťami.

— Odroda Marchione je vďaka svojmu vysokému obsahu kyselín a aromatickým zložkám vhodná na výrobu suchých vín a šumivých vín a na miešanie s cieľom zvýšiť/odlíšiť aromatickú komplexnosť a zlepšiť organoleptické vlastnosti bielych vín z oblasti Valle d’Itria.

— Odroda Maresco má vysoký obsah cukru a vysoký obsah kyselín, vďaka čomu je vhodná na výrobu šumivého vína.

— Odroda Ottavianello má vynikajúce fyzikálne vlastnosti, a preto sa dobre hodí na výrobu červených aj ružových vín vrátane perlivých a šumivých druhov, vďaka čomu vznikajú ľahké vína vhodné na okamžité pitie.

— Vďaka obsahu kyselín a vôňam je odroda Minutolo ideálnym základom na výrobu šumivého vína a špeciálnych vín. Nedávne znovuobjavenie a obnova odrody viniča Minutolo, ktorá bola vybratá a zlepšená z hľadiska zdravia, ponúkla výrobcom v Apúlii nový spôsob, ako sa etablovať na trhu s miestnymi bielymi vínami. Základnú prácu zameranú na zlepšenie menej významných pôvodných odrôd, konkrétne zlepšenie zdravia rastlín, identifikáciu predpokladaných klonov a následné certifikačné procesy, ako aj analýzy spôsobilosti prostredníctvom mikrovinifikácie vykonalo „Basile Caramia“ – Centrum pre poľnohospodársky výskum, experimentovanie a odbornú prípravu (CRSFA) – v Locorotondo.

Táto zmena sa týka článku 2 špecifikácie výrobku a oddielu „Opis vína (vín)“ jednotného dokumentu.

2.4. Súvislosť so zemepisným prostredím

Opis zmeny špecifikácie výrobku a jednotného dokumentu: Doplnili sa podrobnosti o súvislosti s prostredím, s opisom podľa kategórie výrobku. Takisto boli doplnené ďalšie informácie o zemepisnej oblasti relevantné pre súvislosť, kvalitu, povesť alebo iné vlastnosti, ktoré možno pripísať zemepisnému pôvodu a príčinnej interakcii uvedených prvkov. Doplnili sa vysvetlenia týkajúce sa základu zemepisného označenia vo vzťahu k osobitnej kvalite, povesti a k vlastnostiam výrobkov.

Dôvody: Uvedenie špecifikácie do súladu s platnými právnymi požiadavkami.

Táto zmena sa týka článku 8 špecifikácie výrobku a oddielu „Súvislosť so zemepisnou oblasťou“ jednotného dokumentu.

2.5. Kontrolný orgán

Opis: Formálna zmena špecifikácie produktu s cieľom aktualizovať právny odkaz: znenie „článok 13 legislatívneho dekrétu č. 61/2010“ sa nahrádza spojením „článok 64 zákona č. 238/2016“. Príloha 2 k technickej dokumentácii bola takisto zodpovedajúcim spôsobom aktualizovaná.

Táto zmena sa týka článku 9 špecifikácie výrobku a nemá vplyv na jednotný dokument.

2.6. Vinohradnícke normy

Opis: Odsek 4, „Hrozno používané na výrobu perlivých a šumivých druhov môže odchylne zabezpečiť minimálny prirodzený obsah alkoholu (v obj. %), ktorý je o 0,5 % nižší“, sa nahrádza takto: „Hrozno použité na výrobu perlivých a šumivých druhov musí zabezpečiť minimálny prirodzený obsah alkoholu (v obj. %) vo výške 9,5 %“.

Dôvody zmeny: Minimálny prirodzený obsah alkoholu (v obj. %) bol stanovený na 9,5 % pre perlivé a šumivé druhy, čím sa vylučuje možnosť zníženia o 0,5 % na základe výnimky; s cieľom poskytnúť výrobcom jasné pokyny.

Táto zmena sa týka článku 4 špecifikácie výrobku a nemá vplyv na jednotný dokument.

2.7. Enologické normy

Posledný pododsek odseku 5 sa vypúšťa: „Tým nie je dotknutá výnimka stanovená v platných právnych predpisoch, ktorá umožňuje, aby sa enologické činnosti do 31. decembra 2012 vykonávali mimo vymedzenej výrobnej oblasti“.

Dôvody: Ide o formálnu zmenu z dôvodu zrušenia výnimky stanovenej v článku 6 nariadenia Komisie (ES) č. 607/2009 (1), keďže nariadenie už nie je účinné.

Táto zmena sa týka článku 5 špecifikácie výrobku a nemá vplyv na jednotný dokument.

2.8. Charakteristiky pri konzumácii

1. V prípade vína „Valle d’Itria“ Rosso Frizzante sa v opise farby slovo „ružové“ nahradilo slovom „červené“.

Dôvody zmeny: Formálna oprava tlačovej chyby z dôvodu konzistencie s charakteristikami dôležitými pre spotrebiteľov, teda farbou vína „Valle d’Itria“ Rosso Frizzante.

2. V prípade vín „Valle d’Itria“ Rosso a Bianco z prezretého hrozna sa minimálny skutočný obsah alkoholu (v obj. %) zmenil z „11,0 %“ na „12,0 %“.

Dôvody zmeny: Dôvodom je zosúladiť špecifikáciu s hodnotami stanovenými v súčasných právnych predpisoch pre kategóriu (16) „Víno z prezretého hrozna“, ako sa uvádza v časti II prílohy VII k nariadeniu (EÚ) č. 1308/2013.

3. Do dokumentu sa doplnili charakteristiky dôležité pre spotrebiteľov pri vínach „Valle d’Itria“ Rosso Spumante a Rosato Spumante.

Dôvody zmeny: Keďže do kategórie šumivých vín boli pridané červené a ružové vína, na ktoré sa označenie IGT Valle d’Itria už vzťahovalo, bolo potrebné doplniť príslušné vlastnosti.

4. V prípade vín „Valle d’Itria“ Rosso Frizzante a Rosato Frizzante sa minimálny celkový obsah alkoholu (v obj. %) zmenil z „9,5 %“ na „10,5 %“.

Dôvody zmeny: Zvýšenie je v súlade so skutočne nameranými hodnotami pri týchto vínach vo výrobnej oblasti s označením IGT Valle d’Itria; cieľom je preto podporiť úroveň kvality, ktorá sa pri týchto vínach dosahuje.

5. Pri vínach „Valle d’Itria“ Rosso Novello sa k charakteristikám dôležitým pre spotrebiteľov doplnila hodnota minimálneho celkového obsahu kyselín vo výške „5,0 g/l“.

Dôvody zmeny: Ide o formálnu zmenu; daná hodnota nebola uvedená v predchádzajúcej špecifikácii, a preto bola doplnená.

Táto zmena sa týka článku 6 špecifikácie výrobku a oddielu „Opis vína (vín)“ jednotného dokumentu.

JEDNOTNÝ DOKUMENT

1. Názov výrobku

Valle d’Itria

2. Druh zemepisného označenia

CHZO – chránené zemepisné označenie

3. Kategórie vinohradníckych/vinárskych výrobkov

1. Víno

4. Šumivé víno

8. Perlivé víno

16. Víno z prezretého hrozna

4. Opis vína (vín)

Víno s CHZO „Valle d’Itria“ Bianco (1) vrátane určenia odrody viniča

Farba: slamovožltá s rôznou intenzitou, prípadne so zelenkastými odtieňmi rôznej intenzity

Vôňa: príjemná, jemná, ovocná, často s tónmi bieleho ovocia, prípadne s vôňou citrusov alebo kvetov, ktoré sa líšia v závislosti od použitých odrôd hrozna

Chuť: svieža, suchá až stredne suchá

Maximálny celkový obsah alkoholu (v obj. %): 10,5 %

Minimálny bezcukorný extrakt: 15,0 g/l

Všeobecné analytické parametre Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálny celkový obsah kyselín 4,5 v gramoch na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

Ak nie sú uvedené hodnoty, platia limity stanovené vnútroštátnymi právnymi predpismi a právnymi predpismi EÚ.

Víno s označením IGT „Valle d’Itria“ Bianco z prezretého hrozna (16) vrátane určenia odrody viniča

Farba: od slamovožltej až po zlatú

Vôňa: výrazná, jemná, stála, niekedy s vôňou zrelého bieleho ovocia, kandizovaného ovocia alebo s inými typickými tónmi rôznej intenzity v závislosti od použitých odrôd viniča

Chuť: od suchej po sladkú, typická, harmonická

Maximálny celkový obsah alkoholu (v obj. %) 15,0 %

Minimálny bezcukorný extrakt: 22,0 g/l

Všeobecné analytické parametre Maximálny celkový obsah alkoholu (v obj. %) Minimálny skutočný obsah alkoholu (v obj. %) 12 Minimálny celkový obsah kyselín 4 v gramoch na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

Ak nie sú uvedené hodnoty, platia limity stanovené vnútroštátnymi právnymi predpismi a právnymi predpismi EÚ.

Perlivé víno s označením IGT „Valle d’Itria“ Bianco (8) vrátane určenia odrody viniča

Pena: jemná a prchavá

Farba: slamovožltá rôznej intenzity, niekedy so zelenkastými odtieňmi rôznej intenzity v závislosti od použitých odrôd viniča

Vôňa: jemná a ovocná, často s vôňou bieleho ovocia, niekedy s kvetinovými alebo citrusovými arómami rôznej intenzity v závislosti od použitých odrôd viniča

Chuť: od suchej po polosladkú, harmonická

Maximálny celkový obsah alkoholu (v obj. %): 9,5 %

Minimálny bezcukorný extrakt: 15,0 g/l

Všeobecné analytické parametre Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálny celkový obsah kyselín 4,5 v gramoch na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

Ak nie sú uvedené hodnoty, platia limity stanovené vnútroštátnymi právnymi predpismi a právnymi predpismi EÚ.

Víno s CHZO „Valle d’Itria“ Bianco „Passito“ (1) vrátane určenia odrody viniča

Farba: od slamovožltej až po zlatú

Vôňa: výrazná, jemná, stála; jemné zrelé ovocie, niekedy s tónmi medu a marhúľ, rôznej intenzity v závislosti od použitých odrôd viniča

Chuť: od suchej po sladkú, typická, harmonická

Maximálny celkový obsah alkoholu (v obj. %) 15,0 %

Minimálny bezcukorný extrakt: 22,0 g/l

Všeobecné analytické parametre Maximálny celkový obsah alkoholu (v obj. %) Minimálny skutočný obsah alkoholu (v obj. %) 11 Minimálny celkový obsah kyselín 4 v gramoch na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

Ak nie sú uvedené hodnoty, platia limity stanovené vnútroštátnymi právnymi predpismi a právnymi predpismi EÚ.

Šumivé víno s CHZO „Valle d’Itria“ Bianco Spumante (4) vrátane určenia odrody viniča

Pena: jemná a dlhotrvajúca

Farba: slamovožltá s rôznou intenzitou, prípadne so zlatými tónmi

Vôňa: sladká, komplexná, aróma zrelého ovocia, niekedy s tónmi bielych kvetov alebo citrusov v závislosti od použitých odrôd viniča a s typickými tónmi druhotného kvasenia

Chuť: svieža, plná, jemná, harmonická, až polosladká

Maximálny celkový obsah alkoholu (v obj. %) 9,5 %

Minimálny bezcukorný extrakt: 14,0 g/l

Všeobecné analytické parametre Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálny celkový obsah kyselín 5 v gramoch na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

Ak nie sú uvedené hodnoty, platia limity stanovené vnútroštátnymi právnymi predpismi a právnymi predpismi EÚ.

Víno s CHZO „Valle d’Itria“ Rosso (1) vrátane určenia odrody viniča

Farba: rubínovočervená až granátová

Vôňa: príjemná, výrazné vône červeného ovocia s možnými korenistými tónmi v dôsledku starnutia

Chuť: suchá až stredne suchá, harmonická

Maximálny celkový obsah alkoholu (v obj. %) 11,5 %

Minimálny bezcukorný extrakt: 20,0 g/l

Všeobecné analytické parametre Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálny celkový obsah kyselín 4,5 v gramoch na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

Ak nie sú uvedené hodnoty, platia limity stanovené vnútroštátnymi právnymi predpismi a právnymi predpismi EÚ.

Šumivé víno s CHZO „Valle d’Itria“ Rosso Spumante (4)

Pena: jemná a dlhotrvajúca

Farba: červená s rôznou intenzitou

Vôňa: jemná, ovocná, často s vôňou zrelého červeného ovocia a s typickými tónmi druhotného kvasenia

Chuť: od suchej po polosladkú, harmonická

Maximálny celkový obsah alkoholu (v obj. %) 11,0 %

Minimálny bezcukorný extrakt: 15,0 g/l

Všeobecné analytické parametre Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálny celkový obsah kyselín 5,0 v gramoch na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

Ak nie sú uvedené hodnoty, platia limity stanovené vnútroštátnymi právnymi predpismi a právnymi predpismi EÚ.

Víno s CHZO „Valle d’Itria“ Rosso z prezretého hrozna (16) vrátane určenia odrody viniča

Farba: rubínovočervená, s vekom prechádzajúca do granátovej

Vôňa: výrazná, jemná, stála vôňa červeného ovocia, niekedy džemu, s možnými korenistými tónmi, ktoré sa objavujú so starnutím vína

Chuť: od sladkej po suchú, typická, harmonická

Maximálny celkový obsah alkoholu (v obj. %) 15,0 %

Minimálny bezcukorný extrakt: 24,0 g/l

Všeobecné analytické parametre Maximálny celkový obsah alkoholu (v obj. %) Minimálny skutočný obsah alkoholu (v obj. %) 12 Minimálny celkový obsah kyselín 4 v gramoch na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

Ak nie sú uvedené hodnoty, platia limity stanovené vnútroštátnymi právnymi predpismi a právnymi predpismi EÚ.

Perlivé víno s CHZO „Valle d’Itria“ Rosso Frizzante (8) vrátane určenia odrody viniča

Pena: jemná a prchavá

Farba: červená s rôznou intenzitou

Vôňa: jemná, ovocná; vône zrelého ovocia, niekedy červeného ovocia a iných typických tónov podľa použitých odrôd viniča

Chuť: od suchej po polosladkú, harmonická

Maximálny celkový obsah alkoholu (v obj. %) 10,5 %

Minimálny bezcukorný extrakt: 15,0 g/l

Všeobecné analytické parametre Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálny celkový obsah kyselín 4,5 v gramoch na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

Ak nie sú uvedené hodnoty, platia limity stanovené vnútroštátnymi právnymi predpismi a právnymi predpismi EÚ.

Víno s CHZO „Valle d’Itria“ Rosso Novello vrátane určenia odrody viniča

Farba: rubínovočervená s rôznou intenzitou

Vôňa: intenzívna, príjemná, niekedy s výraznými arómami červeného ovocia a tónmi vznikajúcimi pri karbonickej macerácii; typické arómy použitých odrôd viniča

Chuť: suchá až stredne suchá, výrazná

Maximálny celkový obsah alkoholu (v obj. %) 11,0 %

Minimálny bezcukorný extrakt: 16,0 g/l

Všeobecné analytické parametre Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálny celkový obsah kyselín 5 v gramoch na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

Ak nie sú uvedené hodnoty, platia limity stanovené vnútroštátnymi právnymi predpismi a právnymi predpismi EÚ.

Víno s CHZO „Valle d’Itria“ Rosso Passito vrátane určenia odrody viniča

Farba: rubínovočervená, s vekom prechádzajúca do granátovej

Vôňa: výrazná, jemná, stála, niekedy s vôňou zrelého červeného ovocia alebo džemu a s typickými tónmi v závislosti od použitých odrôd viniča

Chuť: od sladkej po suchú, typická, harmonická

Maximálny celkový obsah alkoholu (v obj. %) 15,0 %

Minimálny bezcukorný extrakt: 24,0 g/l

Všeobecné analytické parametre Maximálny celkový obsah alkoholu (v obj. %) Minimálny skutočný obsah alkoholu (v obj. %) 11 Minimálny celkový obsah kyselín 4 v gramoch na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

Ak nie sú uvedené hodnoty, platia limity stanovené vnútroštátnymi právnymi predpismi a právnymi predpismi EÚ.

Víno s CHZO „Valle d’Itria“ Rosato vrátane určenia odrody

Farba: ružová rôznej intenzity

Vôňa: výrazná, ovocná, často s vôňou červeného ovocia

Chuť: suchá až stredne suchá, harmonická

Maximálny celkový obsah alkoholu (v obj. %) 11,0 %

Minimálny bezcukorný extrakt: 16,0 g/l

Všeobecné analytické parametre Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálny celkový obsah kyselín 4,5 v gramoch na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

Ak nie sú uvedené hodnoty, platia limity stanovené vnútroštátnymi právnymi predpismi a právnymi predpismi EÚ.

Šumivé víno CHZO „Valle d’Itria“ Rosato Spumante (4)

Pena: jemná a dlhotrvajúca;

jemne intenzívna;

ružová rôznej intenzity;

Vôňa: jemná, ovocná, niekedy s vôňou červeného ovocia, s typickými tónmi druhotného kvasenia

Chuť: od suchej po polosladkú, harmonická, výrazná

Maximálny celkový obsah alkoholu (v obj. %) 11,0 %

Minimálny bezcukorný extrakt: 15,0 g/l

Všeobecné analytické parametre Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálny celkový obsah kyselín 5,0 v gramoch na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

Ak nie sú uvedené hodnoty, platia limity stanovené vnútroštátnymi právnymi predpismi a právnymi predpismi EÚ.

Perlivé víno CHZO „Valle d’Itria“ Rosato Frizzante (8) vrátane určenia odrody viniča

Pena: jemná a prchavá

Farba: ružová rôznej intenzity

Vôňa: jemná, ovocná, často s vôňou červeného ovocia

Chuť: od suchej po polosladkú, harmonická, výrazná

Maximálny celkový obsah alkoholu (v obj. %) 10,5 %

Minimálny bezcukorný extrakt: 15,0 g/l

Všeobecné analytické parametre Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálny celkový obsah kyselín 4,5 v gramoch na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

Ak nie sú uvedené hodnoty, platia limity stanovené vnútroštátnymi právnymi predpismi a právnymi predpismi EÚ.

Víno s CHZO „Valle d’Itria“ Rosato Novello vrátane určenia odrody viniča

Farba: ružová rôznej intenzity

Vôňa: výrazná, ovocná, niekedy s vôňou červeného ovocia, s tónmi vznikajúcimi pri karbonickej macerácii, typické arómy použitých odrôd hrozna

Chuť: suchá až stredne suchá, harmonická

Maximálny celkový obsah alkoholu (v obj. %) 11,0 %

Minimálny bezcukorný extrakt: 14,0 g/l

Všeobecné analytické parametre Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálny celkový obsah kyselín 5 v gramoch na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

Ak nie sú uvedené hodnoty, platia limity stanovené vnútroštátnymi právnymi predpismi a právnymi predpismi EÚ.

5. Enologické postupy

a) Základné enologické postupy

Žiadne

b) Maximálne výnosy

Vína s označením IGT „Valle d’Itria“ Bianco, Rosso a Rosato vrátane určenia odrody viniča

22 000 kilogramov hrozna na hektár

Vína s označením IGT „Valle d’Itria“ Bianco, Rosso a Rosato vrátane určenia odrody viniča

176 hektolitrov na hektár

Vína s označením IGT „Valle d’Itria“ Bianco, Rosso a Rosato z prezretého hrozna vrátane určenia odrody viniča

22 000 kilogramov hrozna na hektár

Vína s označením IGT „Valle d’Itria“ Bianco, Rosso a Rosato z prezretého hrozna vrátane určenia odrody viniča

110 hektolitrov na hektár

6. Vymedzená zemepisná oblasť

Oblasť pestovania viniča používaného na výrobu vín, ktoré možno označiť typickým zemepisným označením „Valle d’Itria“, zahŕňa celé správne územie obcí Alberobello a Locorotondo v provincii Bari; Ceglie Messapica, Cisternino, Fasano a Ostuni v provincii Brindisi; Crispiano a Martina Franca v provincii Taranto.

7. Hlavné odrody hrozna

Marchione B.

Maresco B.

Minutolo B.

Ottavianello N.

Barbera N.

Aleatico N.

Aglianico N. – Ellenica

Bombino Bianco B. – Bombino

Bombino Nero N. – Bombino

Cabernet Franc N. – Cabernet

Cabernet Sauvignon N. – Cabernet

Chardonnay B.

Falanghina B.

Fiano B.

Greco B.

Greco Bianco B. – Greco

Lambrusco Maestri N. – Lambrusco

Malbech N.

Malvasia Nera di Brindisi N. – Malvasia

Malvasia Nera di Lecce N. – Malvasia

Merlot N.

Montonico Bianco B. – Montonico

Moscatello Selvatico B.

Negro Amaro N. – Negroamaro

Pampanuto B. – Verdeca

Moscato Bianco B. – Moscato

Negroamaro Precoce N.

Notardomenico N.

Petit Verdot N

Pinot Bianco B. – Pinot

Pinot Grigio – Pinot

Pinot Nero N. – Pinot

Primitivo N. – Zinfadel

Peduncolo Rosso N. – Refosco

Riesling Italico B. – Rizling

Sangiovese N. – Sangioveto

Sauvignon B. – Sauvignon Blanc

Semillon B.

Susumaniello N. – Sussumariello

Sylvaner Verde B. – Silvaner

Syrah N. – Shiraz

Uva di Troia N. – Nero di Troia

Verdeca B.

Verdicchio Bianco B. – Verdicchio

Vermentino B. – Favorita B.

Manzoni Bianco B. – Incrocio Manzoni 6.0.13 B.

Aglianicone N.

Bianco d’Alessano B.

Malvasia Bianca Lunga B. – Malvasia

Malvasia Nera di Basilicata N. – Malvasia

Montepulciano N.

Piedirosso N. – Palombina

Piedirosso N. – Per’e Palummo

Piedirosso N. – Piede di Colombo

Piedirosso N. – Piede di Palumbo

Traminer Aromatico Rs. – Gewürztraminer

Trebbiano Toscano B. – Trebbiano

Cococciola B.

Greco Nero N. – Greco

Grillo B.

Lacrima N.

Malvasia Bianca B. – Malvasia

Mostosa B.

Trebbiano Giallo B. – Trebbiano

Asprino Bianco B. – Asprinio

Antinello B.

Somarello Rosso N.

Riesling Renano B. – Riesling

Francavidda B. – Francavilla

Impigno B.

Malvasia Bianca di Candia B. – Malvasia

8. Opis súvislostí

A) Vína s označením IGT „Valle d’Itria“ – Podrobnosti o zemepisnej oblasti.

Prírodné faktory, ktoré sú rozhodujúce pre súvislosť

Zemepisná oblasť vymedzená v špecifikácii výrobku je známa ako „Valle d’Itria“ a je súčasťou väčšej oblasti „Murgia dei Trulli“. Na mape sa oblasť nachádza juhovýchodne od provincie Bari. Pokiaľ ide o pedológiu, pôda pozostáva z klasických červených pôd, ktoré vznikli rozpustením vápenca a tvoria ich nerozpustné zvyšky zložené z oxidov a hydroxidov železa a hliníka. Pôdy sú bohaté na draslík a obsahujú pomerne málo organickej hmoty, čo znamená, že tvoria substrát, ktorý je ideálny na pestovanie odrôd viniča používaných na výrobu kvalitných bielych vín. Ílovité a prachovito-ílovité pôdy majú vysoký obsah kameňov a skál, ktoré tvoria približne 60 % všetkých zložiek. Nadmorská výška plôch vysadených viničom sa pohybuje v rozmedzí od 280 do 418 metrov nad morom, čo predstavuje rozsah nadmorskej výšky 138 metrov. Svahy sú mierne a prevažne juhovýchodne orientované. Podnebie je teplé a suché s veľmi premenlivými zrážkami; v závislosti od roka sa ich úhrn pohybuje od 400 mm do 800 mm, z čoho približne 70 % je sústredených na jeseň a v zime. Pokiaľ ide o obdobie pestovania viniča, ktoré trvá od apríla do septembra, úrovne zrážok sú veľmi nízke – okolo 300 mm. Letá bez dažďa vôbec nie sú nezvyčajné. Viacročné záznamy ukazujú vysoké priemerné teploty, ktoré zriedkavo prekročia 30 °C alebo klesnú pod 0 °C. V lete minimálne teploty zriedka klesajú pod 18 °C.

Ľudské faktory, ktoré sú relevantné pre súvislosť. Faktory, ktoré určujú osobitné vlastnosti vína, sú odroda hrozna a prostredie, ktoré sa chápe vo vzťahu k prírode (podnebiu a pôde) a k ľuďom (tradície, techniky, zručnosti). Ľudské faktory vo výrobnej oblasti, ktoré ovplyvňujú vlastnosti vína, majú zásadný význam. Oblasť, v ktorej sa vyrábajú vína „Valle d’Itria“, má ráz poľnohospodárskej krajiny. Vyznačuje sa porastom so zvyškami duba a duba cezmínového zmiešanými s divo rastúcou stredomorskou vegetáciou, ktorá tvorila prirodzený porast územia pred tým, než sa na ňom usadili ľudia. Územie prešlo v priebehu storočí od začiatku ľudského osídlenia, ktoré siaha až do obdobia mesapijskej a peucetskej kultúry, zásadnými zmenami. V súčasnosti sa vidiecka krajina vyznačuje typickými, elegantnými a lineárnymi suchými kamennými múrmi, ktoré vymedzujú a podporujú poľnohospodársku pôdu, ktorá sa postupne vytvárala a na ktorej bol vysadený vinič, z ktorého sa vyrábajú vína uvedené v tejto špecifikácii. Kameň, v symbióze s viničom, je neoddeliteľnou súčasťou Valle d’Itria a tvorí jeho vizuálny obraz spolu so slávnymi typickými domami „Trulli“. Ľudské faktory zohrali v histórii osobitnú úlohu pri presnom vymedzení týchto technických aspektov výroby:

— Kombinácia odrôd vo vinohradoch. Odrody viniča vhodné na výrobu príslušného vína sú tie, ktoré sa v zemepisnej oblasti tradične vždy pestovali.

— Systémy vedenia viniča, vzdialenosti výsadby a metódy rezu. Ide zároveň o tradičné prvky, ktorých cieľom je zabezpečiť, aby bol vinič na pôde usporiadaný čo najlepším možným spôsobom, čo umožňuje ľahšie obhospodarovanie plodín a racionálne riadenie olistenia. Zabezpečí sa tak primerane veľká a dobre odhalená plocha listov, ako aj to, že výnosy z produkcie vína sa zachovajú v rámci limitov stanovených v špecifikácii. Prevládajúce systémy vedenia viniča sú gobelet (na 20 % plochy, na ktorej sa pestuje vinič), modifikovaný gobelet so špalierom na 50 % plochy) a vertikálne oporné konštrukcie (na 30 % plochy).

Používané metódy rezu sú: krátky rez pri vedení typu gobelet (rez zahŕňa ponechanie 2 čapíkov s 3 alebo 4 očkami na každom z dvoch alebo troch ťažňov) a zmiešaný rez pri modifikovaných gobeletoch a vertikálnych oporných konštrukciách (čapík a ťažeň s približne 8 až 10 očkami). – Víno sa vyrába tradičnými postupmi, ktorými sa v tejto oblasti od nepamäti vyrábajú nešumivé vína, pričom sa vhodne odlišuje šumivý typ, ktorý sa musí získať prirodzeným sekundárnym kvasením. V súčasnosti vinárstvo zaznamenalo výrazný rozmach vďaka činnosti výskumného centra CRSFA (Centro di Ricerche Sperimentazione e Formazione v Agricoltura, Centrum pre poľnohospodársky výskum, testovanie a odbornú prípravu), ktoré sa nachádza v centre oblasti. Po celé desaťročia toto centrum okrem vylepšovania menej významných pôvodných odrôd vykonáva aj dôležitú úlohu klonového výberu a zlepšovania. Dôležité sú aj činnosti odbornej prípravy zamerané na mladých poľnohospodárov a vinárov, a to aj vďaka historickej prítomnosti poľnohospodárskej odbornej školy „Basile Caramia“ v meste Locorotondo. Táto škola je jednou z mála škôl v Taliansku zameraných na vinárstvo a enológiu a väčšina enológov a vinárov v regióne študovala práve na nej.

B) Podrobnosti o kvalite alebo vlastnostiach výrobku zásadne alebo výlučne súvisiace so zemepisným prostredím.

Vo všetkých kategóriách a typoch majú vína s označením IGT „Valle d’Itria“ vyvážené chemické a fyzikálne vlastnosti a ich chuť a vôňa odrážajú najmä typické vône použitých odrôd viniča.

Tieto organoleptické a analytické vlastnosti sú priamym výsledkom pestovania viniča na vápencových/ílovitých pôdnych typoch a obzvlášť pôsobenia priaznivých pôdnych a podnebných podmienok. Tieto pôdy podporujú syntézu aromatických látok, ktoré obohacujú aromatickú kvalitu vín, koncentráciu cukru v hrozne, a tým aj potenciálny obsah alkoholu v budúcich vínach. Ílovité a prachovito-ílovité pôdy majú vysoký obsah kameňov a skál, ktoré v mnohých prípadoch tvoria približne 60 % všetkých zložiek. Táto skutočnosť umožňuje úplné odtekanie prebytočnej vody, čím sa obmedzuje účinok kryptogamných chorôb na rastlinný materiál a samotné hrozno.

V oblasti sú ideálne podmienky na výrobu vín s telom, štruktúrou a dobrou aromatickou intenzitou vďaka dobrému rozsahu nadmorskej výšky plôch vysadených viničom v rozmedzí od 280 do 418 metrov nad morom, miernymi, prevažne juhovýchodne orientovanými svahmi, výraznými rozdielmi teplôt medzi dňom a nocou a s miernymi teplotami počas dozrievania.

Najmä vína kategórie 1 majú typicky ovocný profil, s vôňou červeného ovocia v červených vínach alebo tónmi citrusov, medu alebo bielych kvetov v bielom víne, ale vždy s dobrou rovnováhou medzi obsahom kyselín a cukrom.

Ružové vína majú trvalé tóny niekedy zrelého červeného ovocia alebo džemu a typické tóny použitých odrôd hrozna.

Vína Novello majú rubínovočervenú farbu alebo ružovú farbu rôznej intenzity, s ovocnou arómou, niekedy s červeným ovocím, s tónmi vznikajúcimi pri karbonickej macerácii a typickými arómami použitých odrôd viniča. Chuť sa pohybuje od suchej po stredne suchú s dobrým obsahom kyselín a primárnymi arómami vďaka prevahe čierneho hrozna zozbieraného o niečo skôr, ako bolo potrebné.

Vína Passito majú chuť od sladkej až po suchú, ale vždy harmonickú. Majú výraznú, jemnú a stálu vôňu, niekedy zrelého červeného ovocia v červených vínach, alebo jemného džemu zo zrelého ovocia, niekedy s tónmi medu a marhúľ v bielych vínach, s dobrým obsahom alkoholu a bohatými extraktmi. Ide o výsledok ponechania hrozna v radoch, ktoré sú najviac vystavené slnku a vetru, aby hrozno vyschlo na rastline, alebo sa suší zavesené alebo umiestnené na sitách v chladných, dobre vetraných priestoroch.

Šumivé vína (kategória 4) jednotlivých druhov majú farbu od slamovožltej farby rôznej intenzity, prípadne so zlatými odleskami až po ružovú s rôznou intenzitou, s jemnou ovocnou vôňou, niekedy s červeným ovocím alebo s tónmi bielych kvetov alebo citrusov a typickými tónmi druhotného kvasenia; chuť je harmonická, od suchej po polosladkú. Vyrábajú sa najmä z viniča pestovaného v oblastiach, ktoré sú chladnejšie a menej vystavené slnku, aby sa zachoval vyšší obsah kyselín v hrozne a väčšia sviežosť vína. Správne pôdne podmienky a vysoký obsah draslíka navyše zaručujú ideálny obsah cukru.

Perlivé vína (kategória 8) majú slamovožltú farbu rôznej intenzity, niekedy so zelenkastými odtieňmi rôznej intenzity v závislosti od použitých odrôd viniča; aróma je jemná a ovocná, často ide o vôňu bieleho ovocia, niekedy s kvetinovými alebo citrusovými arómami rôznej intenzity v závislosti od použitých odrôd hrozna; chuť sa pohybuje od suchej po polosladkú a je harmonická, ovocná, s vôňou zrelého alebo červeného ovocia. Tieto vína sa takisto pýšia veľkou sviežosťou vďaka obsahu kyselín pochádzajúcemu z pôd bohatých na draslík a priaznivým podnebným podmienkam. Táto kategória pochádza z dávnej tradície fľašovania vína z poslednej úrody už koncom októbra, keď ešte obsahuje neskvasený zvyškový cukor. Keďže vína sú plnené do fliaš bez prefiltrovania – prešli iba procesom prirodzeného usádzania – zachovávajú si stále aktívne kvasinky. V takomto stave vo fľaši prebieha druhotné kvasenie, počas ktorého sa vína obohacujú oxidom uhličitým a stávajú sa z nich šumivé vína.

Vína z prezretého hrozna (kategória 16) sa získavajú z viniča pestovaného v kopcovitých oblastiach najviac vystavených slnku a vetru, kde pretrváva dlho rozšírený zvyk ponechávať najzdravšie hrozno na rastline, čím sa vďaka teplému suchému podnebiu získavajú sladšie, teplejšie a jemnejšie vína. Pôsobením pôdnych a podnebných podmienok majú tieto vína jemné vône červeného ovocia, niekedy džemu, s možnými korenistými tónmi, ktoré červené víno nadobúda pri dozrievaní, a vôňou zrelého bieleho alebo kandizovaného ovocia v prípade bieleho vína, ktoré si zachováva dobrú rovnováhu medzi obsahom kyselín a cukrom.

Opis príčinného vzťahu medzi údajmi uvedenými v písmene A) a údajmi uvedenými v písmene B).

Oblasť je ideálna na pestovanie viniča vhodného na výrobu vína s označením IGT „Valle d’Itria“ vďaka kopcovitému terénu a svahom orientovaným na juhovýchod, ktoré tvoria dobre vetrané a slnečné prostredie, kde voda prirodzene odteká z pôdy.

Textúra a chemická a fyzikálna štruktúra pôd majú rozhodujúci vplyv na fyziológiu viniča a pomáhajú vytvárať fyzikálne, chemické a organoleptické vlastnosti vín „Valle d’Itria“.

Teplé suché podnebie výrobnej oblasti, ktorá sa vyznačuje nízkym úhrnom zrážok, so zriedkavými zrážkami v lete a vysychaním v júli a auguste a množstvom slnečného svitu až do septembra a októbra, umožňuje pomalé a úplne dozrievanie viniča, čo predstavuje významný prínos ku kvalite vín „Valle d’Itria“.

Intenzívna činnosť vidieckeho obyvateľstva zohrala rozhodujúcu úlohu pri vytváraní vinohradníckych charakteristík oblasti. Počas obdobia Veľkého Grécka (Magna Graecia) mali apúlijské vína veľmi dobrú obchodnú povesť. Najmä v centrálnej oblasti Apúlie, okolo gréckeho a neskôr rímskeho osídlenia Egnatia, ktoré zahŕňalo aj územie Valle d’Itria, existovala samostatná vinohradnícka tradícia s prevládajúcou odrodou Bianco d’Alessano. Pri archeologickom výskume sa v rôznych prístavoch v regióne našli nádoby, ktoré boli používané na uskladnenie vína, ktoré sa potom plnilo do amfor zasielaných do destinácií po celom Stredozemí.

Používanie nárečového slova „mir“ výlučne v Apúlii je známkou predchádzajúcej civilizácie vinohradníctva; toto slovo latinskí obyvatelia preložili ako „merum“, ktoré používali na označenie pravého, skutočného a jednoznačného vína, zatiaľ čo pojem „vinum“ vyhradili pre iné druhy vína. Slovo „mir“ teda používalo už staroveké apúlijské obyvateľstvo (Japygejci a Mesapijci), ktoré sa usadilo na juhu Apúlie v 11. storočí pred naším letopočtom. História výroby vína v Apúlii, ktorá trvá tisíce rokov a je doložená mnohými písomnými prameňmi, je všeobecným a základným dôkazom úzkej súvislosti a interakcie medzi ľudskými faktormi a kvalitatívnymi charakteristikami vín „Valle d’Itria“. Preukazuje, že ľudské zásahy v danej oblasti viedli v priebehu storočí k odovzdávaniu tradičného pestovania viniča a enologických techník z generácie na generáciu. V moderných časoch a súčasnej dobe sa vďaka vedeckým a technologickým pokrokom zlepšili a vycibrili s cieľom vytvoriť slávne vína „Vale d’Itria“.

9. Ďalšie základné podmienky

—

Odkaz na špecifikáciu výrobku

https://www.politicheagricole.it/flex/cm/pages/ServeBLOB.php/L/IT/IDPagina/13251

(1) Nariadenie Komisie (ES) č. 607/2009 z 14. júla 2009, ktorým sa ustanovujú určité podrobné pravidlá vykonávania nariadenia Rady (ES) č. 479/2008, pokiaľ ide o chránené označenia pôvodu a zemepisné označenia, tradičné pojmy, označovanie a obchodnú úpravu určitých vinárskych výrobkov (Ú. v. EÚ L 193, 24.7.2009, s. 60).